**ՆԱԽԱԳԻԾ**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅՈՒՆ**

**Ո Ր Ո Շ Ո Ւ Մ**

**« » \_\_\_\_\_\_\_\_\_\_\_\_\_ 2021 թվականի N - Ա**

**ԱՆՇԱՐԺ ԳՈՒՅՔԸ ՀԵՏ ՎԵՐՑՆԵԼՈՒ ԵՎ ԱՆՀԱՏՈՒՅՑ ՕԳՏԱԳՈՐԾՄԱՆ ԻՐԱՎՈՒՆՔՈՎ ՏՐԱՄԱԴՐԵԼՈՒ ՄԱՍԻՆ**

--------------------------------------------------------------------------------------------------------------

Հիմք ընդունելով Հայաստանի Հանրապետության քաղաքացիական օրենսգրքի [685-րդ](http://www.irtek.am/views/act.aspx?aid=106033) ու [688-րդ հոդվածները](http://www.irtek.am/views/act.aspx?aid=106033), «Պետական ոչ առևտրային կազմակերպությունների մասին» Հայաստանի Հանրապետության օրենքի [5-րդ հոդվածի 2-րդ մասը](http://www.irtek.am/views/act.aspx?aid=106033) և Հայաստանի Հանրապետության կառավարության 2011 թվականի փետրվարի 17-ի N 304-Ն որոշմամբ հաստատված կարգի 1-ին կետը՝ Հայաստանի Հանրապետության կառավարությունը ***որոշում է****.*

1. Հայաստանի Հանրապետության սեփականությունը հանդիսացող, ՀՀ լոռու մարզ, ք. Վանաձոր Տիգրան Մեծի պողոտա 24 գրադարանային հասցեում գտնվող` 16961037 ՀՀ դրամ կադաստրային արժեքով և 199.36 քառ. մետր ընդհանուր մակերեսով ամշարժ գույքը (22.08.2007թ. N 1902445 անշարժ գույքի նկատմամբ սեփականության իրավունքի գրանցման վկայական) հետ վերցնել «Լոռու մարզային գրադարան» պետական ոչ առևտրային կազմակերպությունից և Հայաստանի Հանրապետության օրենսդրությամբ սահմանված կարգով, 5 տարի ժամկետով, անհատույց օգտագործման իրավունքով տրամադրել «ԼՈՖԹ» կրթության, մշակույթի և երիտասարդության զարգացման համահայկական հասարակական կազմակերպությանը (այսուհետ` կազմակերպություն) (պետական գրանցման համարը` 211.171.1106470, ՀՎՀՀ02818929)` իր կողմից ներկայացված ծրագրին համապատասխան գործունեություն իրականացնելու համար:
2. Հայաստանի Հանրապետության տարածքային կառավարման և ենթակառուցվածքների նախարարության պետական գույքի կառավարման կոմիտեի նախագահին`

1) սույն որոշումն ուժի մեջ մտնելուց հետո եռամսյա ժամկետում լուծել «Լոռու մարզային գրադարան» պետական ոչ առևտրային կազմակերպության հետ 2014 թվականի մարտի 11-ին կնքված անշարժ գույքի անհատույց օգտագործման N 12/0014 պայմանագիրը` սահմանելով, որ պայմանագրի լուծման և օգտագործման իրավունքի դադարեցման հետ կապված ծախսերը ենթակա են իրականացման` կազմակերպության միջոցների հաշվին.

2) սույն կետի 1-ին ենթակետում նշված աշխատանքների ավարտից հետո` երկամսյա ժամկետում, կազմակերպության հետ կնքել սույն որոշման 1-ին կետում նշված անշարժ գույքի անհատույց օգտագործման պայմանագիր (այսուհետ` պայմանագիր) դրանում նախատեսելով դրույթ այն մասին, որ պայմանագիրը կարող է լուծվել հիմնադրի կողմից՝ դրա մասին ծանուցելով կազմակերպությանը։

1. Սահմանել, որ՝
2. սույն որոշման 2-րդ կետում նշված պայմանագրի նոտարական վավերացման և գույքային իրավունքների պետական գրանցման ծախսերը ենթակա են իրականացման՝ կազմակերպության միջոցների հաշվին,
3. սույն որոշման 2-րդ կետով կազմակերպությանը տրամադրվելիք անհատույց օգտագործման տարածքի համար չեն կիրառվում Հայաստանի Հանրապետության կառավարության 2011 թվականի փետրվարի 17-ի N 304-Ն որոշմամբ հաստատված կարգի 5-րդ և 6.2 կետերով սահմանված պահանջները:

Հայաստանի Հանրապետության

 վարչապետ Ն. ՓԱՇԻՆՅԱՆ